نیڤرۆیا ئهڤرۆ دوو بوویهرێن هاتن و چوونێ ل سنورێ قهزا شێخان روویدان و تێدا سێ كهس برینداربوون و زیانێن ماددی ژی گههشتنه ترۆمبێلان.
ئازاد تاها رێڤهبهرێ ڕاگههاندنا هاتن و چوونا پارێزگهها دهۆكێ ڕاگههاند، دهمژمێر 12:20 خۆلهكێن نیڤرۆیا ئهڤرۆ لسهرجاددا سهرهكیا دهۆك بۆ ههولێرێ نێزیك گوندێ مهلابروان ل سنورێ قهزا شێخان بویهرهكا هاتن چوونێ دناڤبهرا دوو ترۆمبێلێن بارههلگر (پیك ئاب نیسان و ئیك ئاب دێر)دا روویدا و د ئهنجامدا دوو كهس برینداربوون.
ههڤدهم ڕاگههاندژی، ههر ئهڤرۆ ل دهمژمێر 2:50 خۆلهكێن پشتی نیڤرۆ ل سهنتهرێ كومهلگهها چڕهی ل قهزا شێخان بویهرهكا هاتن و چوونێ ژجورێ لێكدان دناڤبهرا سێ ترۆمبێلێن ژ جورێ بارههلگر مارسیدس ئهتیكو دگهل ترێله فورد دگهل پیك ئاب نیساندا روویدا و د ئهنجامدا كهسهك ب دژواری برینداربوو.
ئاماژه ب وێیهكێ ژی كر، زێدهباری زیانێن گیانی زیانێن ماددی گههشتنه ههر پێنج ترۆمبێلان ژی.
ئهڤه د دهمهكی دایه، دووهی ژی ل سنورێ پارێزگهها دهۆكێ لسهر جاددا سهرهكیا جهمبور بۆ بهدریكێ ل قهزا سێمێلێ بویهرهكا هاتن و چوونێ دناڤبهرا دوو ترۆمبێلان ژ جورێن (تایبەت بیجو دگەل ترومبێلەکا هۆندا سۆناتا کرێ) روویدا و تێدا 11 كهس برینداربوون و زیان گههشتنه ترۆمبێلان ژی.